cyanic-selkie/wikianc huggingface dataset:
Ոսկորներով պարկ
Կապն այլ աշխատությունների հետ
Գիրքը, սովորությանը համաձայն, խաչվում է հեղինակի այլ աշխատությունների հետ։ Մայկ Նունենի քոթեջը հանդիպում է «Մուգ աշտարակը» շարքում ։ Inside View սկանդալային ամսագիրը, որը հանդիպում է վեպում, առաջ հիշատակվել է նաև «Ամայի երկրները» և «Մեռյալ տարածքը» վեպերում ։ Մայկը ապրում էր Դերրի հորինված քաղաքում, որը կարևոր դեր խաղաց գրողի գրական գործունեության մեջ : Գրքում նաև հիշատակվում է «Դա» վեպի գլխավոր հերոսներից մեկը՝ Բիլլ Դենբրոն, «Անքնություն» վեպի հերոս Ռալֆ Ռոբերտսը, «Պետքական բաներ» վեպի հերոսներ Նորրիս Ռիջվիկը, Ալան Պանգբորնը, Պատրիցիա Չալմերսը, «Երկար զբոսանքի»  հերոս Ռեյ Գերրետին, «Ջերալդի խաղերի» Ջեսսի Բիրլինգեյմը, նաև պարզ է դառնում «Մռայլ կեսը» վեպի հերոս Տեդ Բոմոնդի ճակատագիրը, ով ինքնասպան է լինում կնոջ հեռանալուց հետո   : Մի շարք քննադատների կարծիքով Alan Wake վիդեոխաղի սցենարը գրվել է վեպի ազդեցության ներքո  ։ Անբացատրելի անդրշիրիմյան աշխարհի ուժի, գաղտնիքների, ուրվականների, որոնք հաղորդակցվում են սառնարանի մագնիտներով, դրսևորումը ձևավորում է Քինգի շխատությունների գլխավոր բնորոշ գիծը ։ Քննադատները նշել են, որ «Ոսկորներով պարկը» խաչվում է «Լիզիի պատմության» հետ մի քանի հերոսների դերակատարությամբ  : Ուսումնասիրելով հեղինակային թեմատիկան և չգերված մուսաներին՝ հեղինակը հրատարակել է մի շարք նմանատիպ գրքեր, ինչպիսիք են «Միզերին», «Փայլատակումը» , «Գաղտնի պատուհանները»  , «Մռայլ կեսը», որոշ չափով նաև «Սալեմի վիճակը» ։ Ի տարբերություն այլ նմանատիպ գործերի, Քինգը կենտրոնանում է ստեղծագործական պրոցեսի մանրուքներին, ռեալ և մտացածին աշխարհների կապին ։ Ընկալման այլ աստիճանում վեպը թվում է պատմություն առօրյա գրական բիզնեսից, որը լցված է հղումներով առ «Նոտարիուս Բարտլբի» , «Ռեբեկկա» և բեստելլերներ գրող կոլեգաներ՝ Ջոն Գրիշեմին, Կլենսիին, Աուելուին ։ Գրքում կան մոտ քառասուն հղումներ՝ ուղղված տարատեսակ հեղինակների ։ Հայդի Ստրենջելլը նմանություններ էր գտնում «Օտրանտոյի կողպեքը» մելոդրամայի հետ, որտեղ անցյալը հետապնդում է ներկան :
Տեսաբանները պրոտագոնիստին համեմատել են Քինգի, Մերի Հագգինս Կլարկի և Փոլ Շելդոնի հետ ։ Գիրքում նա ի հայտ է գալիս որպես միջին կարգի գրող ՝ ռոմանտիկ վեպերի պահանջված հեղինակ։ Այս հերոսնի շնորհիվ Քինգը ընթերցողին ծանոթացնում է ստեղծագործական ընթացքի հետ ։ Մայկի ենթագիտակցությունը փաթաթված է առօրյա կյանքի շղարշով, այն լիքն է կանխագուշակումներով, հանկարծակի պայծառացումներով և սարսափելի տեսիլքներով ։ Իր մահացած կնոջ համար սուգը ուղեկցվում է անցյալի մութ դեպքերի բացահայտմամբ։ Փոքրիկ Կիրան իր մեջ արթնացնում է հայրանալու չիրականացած զգացմունքը ։ Մայկին համարում էին իդեալացված հայր և ամուսին, ինչպես «Դիմակայության» Ստյու Ռեդմանին, «Դյումա Քիի» Էդգար Ֆրիմանտլը և «Ռոզա Մադերի» Բիլ Սթեյները : Հերոսի անձնական պրոբլեմները գրքում առաջնային դիրք են գրավում ։ Անդամալույծ միլիոնատեր Մակս Դիվոուռի կերպարով հեղինակը արտահայտել է հարուստների նկատմամբ սուր ատելությունը : Գրքում նա հանդիսանում է անցյալի հետ կապերով չարիքի մարմնացու ։ Գրախոսները Մետտիի մահը կապում են սյուժեի փակուղի մտնելու հետ ։ Վեպի սիրային դրվագները Քինգի գրականությունը ուսումնասիրող Տոնի Մագիստրեյլը համարում է անտանելի աստիճանի ռոմանտիկացված :
Հրատարակում
Հեղինակը վեպի համար Viking Press հրատարակչությունից պահանջեց 18 միլիոն դոլար։ Վարկածներից մեկի համաձայն այսքան մեջ գումարի պահանջը պայմանավորված էր ֆինանսական պահանջներով, քանի որ Քինգի որդին՝ Հիլլ Ջոն պատրասվում էր ամուսնանալ, և զույգը պետք է տուն գներ : Այլ տվյալներով Քինգը հոգնել էր Viking-ի հետ երկար համագործակցությունից և հեռանալու առիթ էր փնտրում : Նա շատ հիասթափված էր, որ նրան ներկայացնում են պարզապես որպես սրսափ վեպերի հեղինակ ։ Time ամսագրին տված հարցազրույցում նա նաև նշում է, որ ցանկանում էր անցնել Թոմ Կլենսկուն, ում աշխատությունները ավելի լավ էին վաճառվում ։ Հրատարակչությունը չհամաձայնվեց պահանջի հետ, հաշվի առնելով, որ գրքի վրա ծախսվածը չի վերադառնա, և Սթիվենը երեք վեպ հրատարակելու պայմանագիր կնքեց Simon & Schuster հրատարակչության հետ։ Նա ստացավ 2 միլիոն ավանս և ապագա գրքերից ստացված եկամտի 55 %-ը ստանալու երաշխիք : Վճարման նոր նախագիծը պետք է ապահովեր ավելի մեծ գումարների ստացումը ։ Թերթերը սկսեցին հեղինակին մեղադրել ագահության մեջ, և արդյունքում Սթիվենը ստեղծված իրադրությունը հիմար համարեց։ Ըստ իր խոսքերի, եթե նա կարողանար ժամանակը հետ տալ, նա գիրքը կվաճառեր մեկ դոլարով ։
Գրքի տարածման վրա ազդել է նաև գովազդային ընկերությունը ։ Հատուկ մասնագիտացված խումբը չորս գիշեր ծախսեց, որպեսզի իմանա, թե որն է հեղինակի նախորդ գրքերի հրատարակումը ուղեկցող ընթերցողների արտահոսքի պատճառը։ Ուսումնասիրությունների տվյալներով պարզվեց, որ կանայք դադարել են այն կարդալ՝ իմանալով, որ նա սարսափ գրող է։ Այդ պատճառով թերթերը «Ոսկորներով պարկը» նկարագրում են որպես «ուրվականների հետ սիրո պատմություն», իսկ շապիկի վրա մեծ տառերով նշում հեղինակի Օ. Հենրիի անվան մրցանակին արժանանալու մասին : Գիրքն առաջ էին մղում Էնի Տանը և Գլորիա Նեյլորը , իսկ վեպի մասին գոչում էին Blockbuster LLC խանութների ցանցում վաճառվող վեպի ծանուցման գովազդային վահանակները։ Վեպի գովազդային ճանապարհորդության ժամանակ, որի մեջ ներառված էր նաև այցը Մեծ Բրիտանիա , հեղինակը տեղեկացրեց, որ ցանկանում է «անցնել հանգստի» : Ըստ շշուկների՝ վեպը պետք է դառնար հեղինակի վերջին ստեղծագործությունը ։
«Ոսկորներով պարկը» դարձավ հեղինակի 35-րդ վեպը ։ Այն հրատարակվել է 1998 թվականի սեպտեմբերի 22-ին Simon & Schuster - Scribner բաժնեմասի կողմից : Հրատարակումից հետո Քինգը ստացավ մոտ չորս հազար նամակ՝ կապված «Ոսկորներով պարկի» հետ ։ Գրքի առաջին տպաքանակը կազմում էր 1 միլիոն 360 հազար օրինակ, բացի այդ հրատարակվել է նախնական հրատարակչության 9 հազար օրինակ ։ Սահմանափակ բրիտանական հրատարակության կողմից 500 օրինակով վեպը վաճառքի հանվեց ամերիկականից շուտ։ Այդ վերսիայի բոլոր օրինակները ստորագրված էին հեղինակի կողմից : Ընդհանուր առմամաբ վաճառվել է վեպի 1,55 միլիոն օրինակ ։ Ռուսերեն լեզվով «Ոսկորներով պարկը» հրատարակվեց Վիկտոր Վեբերի թարգմանությամբ 2002 թվականին : Գերմաներեն լեզվով Յոահիմ Կորբերի թարգամանած վեպը ստացավ «Սառա» անունը ։ Հեղինակն ասում էր.
«Ոսկորներով պարկը» CD-դիսկերի վրա ադապտացվել է աուդիոգրքի ձևաչափով 1998 թվականին։ Տեքստը կարդում էր հենց Քինգը ։ Ընթերցանության տևողությունը կազմում է 22 ժամ։ Քինգը ընթերցանության ժամանակ իր հերոսներին տալիս էր համապատասխան խոսելաոճը և ակցենտը։ Մի շարք տեսարաններում օգտագործվել են ձայնային էֆեկտներ։ Քինգը նաև ինքնուրույն երգել է Սառա Տիդուելլի երգերը ։ Ձայնագրության պրոդյուսերը Իվ Բեգլարիենն էր, ով մասնակցել էր նաև «Սև կոստյումով տղամարդը» վեպի ադապտացմանը ։
Արձագանքներ
Գիրքը հայտնվեց The New York Times-ի լավագույն բեստելլերների շարքում և այդ դիրքում մնաց 20 շաբաթ, իսկ առաջին հորիզոնականում՝ մեկ ամիս : 1999 թվականին վեպը ստացավ մի քանի մրցանակ. «Բրեմ Ստոկերի մրցանակը», «Ֆենտեզիի բրիտանական մրցանակը» և «մութ ֆենտեզի/սարսափ վեպ» նոմինացիայում «Լոկուս» պարգևը ։ Publishers Weekly-ը վեպը 1998 թվականի բեստելլերների շարքում այն արժանացրեց երրորդ հորիզոնականին , իսկ Amazon-ի (Amazon Best of Millennium Poll) հազարամյակի լավագույն վեպերի շարքում գիրքը գրավեց 75-րդ հորիզոնականը ։ «Ոսկորներով պարկը» մի խումբ քննադատների կողմից համարվում է հեղինակի ստեղծագործական կյանքի գագաթնակետը, հեղինակի ամենապայծառ ու էֆեկտային , ամենալավ վեպերից մեկը ։ Մինչդեդ ուրիշները գրում էին, թե գիրքը, հաշվի առնելով նրա թերությունները, «կենդանի է», բայց ոչ ամենալավը ։ Գիրքը բարձրացրեց վեպի ընդհանուր որակը և զգացմունքայնությունը, ավելացրեց ռոմանտիզմի, թրելլերի և սանպենսի ուրվականների մասին պատմությունները։ Վեպը լավ արձագանքների արժանացավ նույնիսկ այն տեսաբաններից, ովքեր նախկինում չէին կարդացել գրողի ստեղծագործությունները ։
Առօրյայի և գերբնականի միջև կապը գրքում կարծես արհեստական լինի, այլ ոչ թե օրգանական։ Մի կողմից Սթիվենը փորձում է խոսել լուրջ թեմաներից՝ արվեստ, ծանր կորուստներ, ռասիզիմի ախտ, սակայն արդյունքը ձանձրալի է ստացվում։ Միևնույն ժամանակ գերբնականի բացատրությունն այդպես էլ մնում է «փակագծերում»։ Քննադատները հարցով էին տրվում, թե ինչու իրական ոսկորներով պարկի ոչնչացումը թույլ տվեց ազատվել բավականին ուժեղ չար ուրվականից և ովքեր են այն «հետամնացները», որ հայտնվեցին վեպի ավարտից 35 էջ առաջ՝ հաշվարկված մահացածների վերափոխությունը բացահայտելու համար ։ Վեպում հանդիպում են դրվագներ, որոնք ընթերցանության ժամանակ թվում են համոզիչ, բայց նաև ծիծաղելի, մասնավորապես խեղդվող Մայկի հետ դրվագը, որի վրա անդամալույծը քարեր է նետում ։ Որոշ գրախոսների դուր չի եկել մի շարք գրողների արվեստի մասին կարծիքների առկայությունը, ինչի պատճառով վեպը կոչել են երկարաձգված : Մելոդրամատիկ անցքերը պահանջում են ընթերցողի համբերատարությունը ։ Հեղինակի նախկին գործերի հետ նմանությունը որոշ տեսաբաններ կոչում են գրագրողություն ։
Ռոմանտիկ ոճի վրա կենտրոնացումը Քինգի կանաց դիմելու փորձն էր, ինչը աշխատությունը դարձրեց բավականին հնաոճ։ Վեպը մահացած կնոջ սուգով սկսելը համարվել է ուժեղ և խոստումնալից ։ Քինգը ճշմարտացիորեն նկարագրել է ստեղծագործական առօրյան և գյուղացիական հասարակության միաբանությունը, չի զլացել գրական արտահայտությունների օգտագործման հարցում , բարձրացրել ռասիզմի և կսենոֆոբիայի հիմնահարցը։ Պատումում՝ լցված սուր և հագեցած երկխոսություններով, ուրվականները երկրորդական դեր են խաղում Մայկ Նունենի տանջալից միջին հասակի ճգնաժամի ֆոնին ։ Առաջին դեպքով պատումը թույլ տվեց գրվածքը ընդունել որպես օրագիր։ Գիրքը կանխամտածված է սուր էմոցիաների սիրահարների համար ։ Fantasy & Science Fiction-ի տեսաբան Չարլզ դե Լինտը վեպը կոչեց հզոր և դինամիկ, որում բոլոր լարված դրվագները օգտագործվել են տեղին, ինչը մասամբ էր ստացվում ավելի հին աշխատություններում ։
Ֆիլմագրություն
Սկզբում ենթադրվում էր, որ ադապտացումը լույս կտեսնի ամբողջական ֆիլմի ձևաչափով, իսկ գլխավոր դերակատարը կլինի Բրյուս Ուիլիսը : Ավելի ուշ ռեժիսոր նշանակվեց Միկ Գարրանսը ։ Նրա համար սա Քինգի յոթերորդ աշխատությունն էր, որը նա ադապտացնում է մեծ և փոքր էկրանների համար։ Սկզբում ռեժիսորը ցանակնում էր նկարել ֆիլմը Մայամիում, բայց ֆինանսավորման պատճառով նկարահանումները տեղափոխվեցին Կանադա, իսկ կինոնկարը վերածվեց մինի-սերիալի։ «Ոսկորներով պարկը» ցուցադրել են 2011 թվականին A&E Network հեռուստաալիքով։ Մայկ Նունենի դերը կատարեց Փիրս Բրոսնանը , Ջոյի դերը՝ Գիշ Աննաբետը, Մետտիինը՝ Մելիսսա Ջորջը ։ Սցենարը գրվել է Մետտ Վեննոմի և լրացվել Քինգի կողմից, ինչի շնորհիվ դրա մեջ հայտնվեցին հղումներ գրողի արվեստին։ Քննադատների կողմից ֆիլմը սառնությամբ ընդունվեց։ Կինոնկարի գլխավոր թերություններից էր գլխավոր հերոսի սխալ ընտրությունը (Բրոսնոնը, շատերի կարծիքով, արհեստական էր խաղում  ) և ձանձրալի սյուժեն ու երկարաձգվածությունը ։
Արտաքին հղումներ
Կատեգորիա:Սթիվեն Քինգի ստեղծագործություններ Կատեգորիա:Սթիվեն Քինգի վեպեր Կատեգորիա:1998 վեպեր Կատեգորիա:Էկրանավորված ամերիկյան վեպեր Կատեգորիա:Հեռուստաշոուների հիմք ծառայած վեպեր Կատեգորիա:Անգլերեն գրքեր Կատեգորիա:Անգլերեն գրականություն
ՀՀ Ոստիկանության կրթահամալիր
Ոստիկանության կրթահամալիր, Հայաստանում ոստիկանության կադրեր պատրաստում է Ոստիկանության կրթահամալիրը, որը ներառում է ակադեմիան, քոլեջը և ուսումնական կենտրոնը։
ՀՀ Ոստիկանության ակադեմիան բարձրագույն կրթությամբ հաստատությունն է Հայաստանում։ Ստեղծվել է ոստիկանության 2003 թվականին՝ 1991 թվականին ստեղծված Միլիցիայի բարձրագույն դպրոցի (հետագայում՝ ՆԳՆ բարձրագույն դպրոց, 2000 թվականին՝ ՆԳՆ ակադեմիա) հիմքի վրա։ 2011 թվականից ՀՀ ոստիկանության կրթահամալիրի կազմում է։ Ակադեմիան ունի իրավաբանության, ոստիկանության զորքերի հրամանատարության, հեռակա ուսուցման, վերապատրաստման և որակավորման բարձրացման ֆակուլտետներ, ասպիրանտուրա։ Վերապատրաստման և որակավորման ֆակուլտետներում յուրաքանչյուր 5 տարին մեկ անցկացվում են ոստիկանության գլխավոր, ավագ և միջին խմբերի պաշտոններ զբաղեցնող ծառայողների վերապատրաստման դասընթացներ։ Համագործակցում է ԱՊՀ-ի և եվրոպական մի շարք երկրների, ինչպես նաև ԱՄՆ-ի համապատասխան ուսումնական հաստատությունների հետ, կազմակերպում միջազգային զիտաժողովևեր, սեմինար պարապմունքներ և այլն։
Արտաքին հղումներ
Կատեգորիա:Ոստիկանություն Կատեգորիա:Կրթությունը Հայաստանում
Չելեբի
Չելեբի, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում կամ Էրզրումի վիլայեթի Քղիի գավառակում։ Գտնվում էր Չելեբիդերե գետակի ափին, Քղի գյուղաքաղաքից 17 կմ հարավ-արևմուտք, Քղի-Բերրի ճանապարհի աջ կողմում։
Ալաիս
Ալաիս, գյուղ Արևմտյան Հայաստանում, Վանի վիլայեթի Աղբակի գավառում։
Չելեբի
Բնակչություն
XX դարի սկզբին ուներ 55 տուն հայ և քուրդ բնակիչ։
Ալաիս
Մինչև XX դարի սկզբները հայաբնակ էր ։
Չելեբի
Պատմամշակութային կառույցներ
Չելեբին ուներ 1259 թվականին կառուցված հայկական եկեղեցի ։
Ալաիս
Ծանոթագրություններ
Կատեգորիա:Արևմտյան Հայաստանի գյուղեր
Չելեբի
Ծանոթագրություններ
Կատեգորիա:Արևմտյան Հայաստանի գյուղեր
Տուրովո (գյուղ, Սերպուխովսկի շրջան)
Տուրովո (Турово), գյուղ Ռուսաստանի Մոսկվայի մարզի Սերպուխովսկի շրջանի կազմում։
Հայերը Պակիստանում
Պակիստանի հայերը այստեղ են գաղթել Իրանից, Աֆղանստանից, Հնդկաստանից։ Մինչև 20-րդ դարը հարուստ հայերը ապրել են Կարաչիում, Լահորում, Իսլամաբադում։ Ծաղկուն ժամանակ պակիստանահայերի թիվը հասել է 40.000-ի։
Տուրովո (գյուղ, Սերպուխովսկի շրջան)
Բնակչությունը 2006 թվականին գրանցված տվյալներով կազմում էր 822 մարդ։
Հայերը Պակիստանում
Լահորում կար մեծ հայկական համայնք դեռևս 16-րդ դարում, Մեծ Մողոլների օրոք։ Մեծ մասամբ նրանք վաճառականներ և արհեստավորներ էին։ 1711 թ. նշանակվել է Հայ Առաքելական Եկեղեցու եպիսկոպոսը Լահորում։ 20 վաճառական ընտանիքներ այդ ժամանակ ապրում էին Լահորում։ Բրիտանացիների մուտք գործելուց հետո հայերի թիվը այստեղ նվազեց։ 1907 թ. լահորահայերին այցելեց արքեպիսկոպոս Սահակ Այվազյանը` Կալկաթայի փոխանորդության ներկայացուցիչը։
Ստարոգորնովո
Ստարոգորնովո (Старогорново, Старогорн), գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Հայերը Պակիստանում
Ներկայումս Պակիստանում շատ քիչ հայեր են մնացել։ Պաշտոնական տվյալներով Պակիստանում բնակվում է մոտ 70 հայ, ոչ պաշտոնական տվյալներով Պակիստանում, հիմնականում` Կարաչիում հայերի թիվը հասնում է 200-ի։
Կատեգորիա:Պակիստանի ազգեր պ պ
Ստարոգորնովո
Բնակչությունը 2009 թվականին գրանցված տվյալներով կազմում էր 8 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բլագովարսկի շրջանի բնակավայրեր
Լիանոսի վանք
Դեռ 1980-ականներին վանքի վիճակը քայքայված էր ։
Պատմություն
Նորսի Սուրբ Գյուտ կամ Լիանոս վանքը կառուցվել է 1251 թվականին։ Վանքի ճարտարապետը անհայտ է, սակայն հայտնի է, որ պատվիրատուն է եղել Պռոշյանների Լիանոս իշխանը ։
Ճարտարապետություն
Վանքը հիմնականում կառուցված է սրբատաշ բազալտից։ Մուտքը գտնվում է արևմտյան կողմում։ Աբսիդը կիսաշրջանաձև է։ Կա ավանդատների մեկ զույգ։ Վանքը ունեցել է շինարարական արձանագրություններ, սակայն դրանք անհետ կորել է։ Վանքը ունեցել է մի քանի վանքապատկան շինություններ, որոնք դեռևս 19-րդ դարի վերջերին ավերվել են ։
Սալեմ (Օրեգոն)
Սեյլեմ, Սալեմ (Salem, ), քաղաք ԱՄՆի արևմտյան մասում, Օրեգոն նահանգում, վերջինիս վարչական կենտրոնն է։ Մտնում է Մարիոն շրջանում։ Ըստ ԱՄՆ վիճակագրական բյուրոյի տվյալների քաղաքի տարածքը կազմում է 120 կմ², որից 118,4 կմ² ցամաքային տարածք, իսկ 1,6 կմ²՝ջրային։
Բնակչություն
Քաղաքի բնակչությունը կազմում է 154 հազար մարդ (2008 թ-ի տվյալներով)։ Ստորև ներկայացված է Սալեմի բնակչության աճի դինամիկան։
Հղումներ
Կատեգորիա:ԱՄՆ-ի քաղաքներ Կատեգորիա:Օրեգոն Կատեգորիա:1842 թվականին հիմնադրված բնակավայրեր
Կրուտոյարկա (գյուղ, Ելանեցի շրջան)
Կրուտոյարկա (Крутоярка), գյուղ Ուկրաինայի Նիկոլաևի մարզի Ելանեցի շրջանում։ Հիմնադրվել է 1870 թվականին։
2001 թվականի տվյալներով Կրուտոյարկա գյուղում բնակվում էր 241 մարդ։ Բնակավայրը զբաղեցնում է 0,67 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Ելանեցի շրջանի բնակավայրեր Կատեգորիա:Ուկրաինայի գյուղեր Կատեգորիա:1870 թվականին հիմնադրված բնակավայրեր
(6775) Ջիորգինի
(6775) Ջիորգինի (Giorgini), աստերոիդ աստերոիդների հիմնական գոտում։ Հայտնաբերվել է 1989 թվականի ապրիլի 5-ին Էլեանոր Հելինի կողմից Պալոմարում ։
Միջին հեռավորությունը Արեգակից կազմում է 2,675439 ա. մ., առավելագույնը մոտենում է 2,1992 ա. մ. հեռավորության վրա և հեռանում 3,1516 ա. մ. ։ Արեգակի շուրջ մեկ ամբողջական պտույտ է կատարում 1598,42 երկրային օրվա ընթացքում, իր ուղեծրով շարժվելով միջինում 0,225222 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,05° անկյուն։
Արտաքին հղումներ
Կատեգորիա:1989 թվականին հայտնաբերված աստղագիտական մարմիններ Կատեգորիա:Էլեանոր Հելինի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Երեք քույր (ֆիլմ, 1984)
«Երեք քույր» (Drei Schwestern), ռուս գրող Անտոն Չեխովի համանուն պիեսի էկրանավորումը։ Գերմանական Ֆիլմը նկարահանվել է 1984 թվականին՝ գերմանացի ռեժիսոր Թոմաս Լանգհոֆի կողմից։ Կինոնկարը «Deutscher Fernsehfunk» Արևելագերմանական հեռուստաալիքի պատվերով է նկարահանվել։
Նկարահանումներ
Ֆիլմի դրամատուրգիայով զբաղվել են Մանֆրեդ Մեկկելն ու Եվա Նակեն։ Դեկորացիաներով զբաղվել է Դիթեր Բերգեն։
Թոմաս Լանգհոֆի կողմից «Երեք քույր» պիեսի բեմադրությունը կայացել է 1979 թվականի հունվարի 13-ին՝ Բեռլինի Մաքսիմ Գորկու անվան թատրոնում ։
Ֆիլմը նկարահանվել է ORWO-Color կինոժապավենով։ Պրեմիերան կայացել է 1984 թվականի մարտի 25-ին Deutscher Fernsehfunk հեռուստաալիքի առաջին ծրագրով։
Արտաքին հղումներ
Կատեգորիա:1984 ֆիլմեր Կատեգորիա:Գերմանական դրամա ֆիլմեր Կատեգորիա:Գերմանական ֆիլմեր Կատեգորիա:Գերմաներեն ֆիլմեր Կատեգորիա:Անտոն Չեխովի ստեղծագործությունների էկրանավորումներ Կատեգորիա:Գրական ստեղծագործությունների էկրանավորումներ Կատեգորիա:Դրամա ֆիլմեր Կատեգորիա:Հեռուստաֆիլմեր
Նատրիումի վոլֆրամատ
Նատրիումի վոլֆրամատ, քիմիական բանաձևն է՝ Na_2WO_4, բյուրեղներ։ Անգույն բյուրեղներ։ Լուծվում է ջրում։
Ստացում
Վոլֆրամի վեցարժեք օքսիդը նատրիումի հիդրօքսիդում լուծելով.
Վոլֆրամի վեցարժեք օքսիդը նատրիումի կարբոնատի հետ միահալելիս.
Նատրիումի նիտրատի և հիդրօքսիդի միջոցով վոլֆրամի օքսիդացմամբ.
Կիրառություն
Կիրառվում է պիգմենտների արտադրության մեջ։
Գրականություն
Կատեգորիա:Նատրիումի միացություններ Կատեգորիա:Վոլֆրամատներ
Կոռնելիոս Սկիպիոն Էմիլիանոս Աֆրիկացի Կրտսեր
Կոռնելիոս Սկիպիոն Էմիլիանոս Աֆրիկացի կրտսեր (մ. թ. ա. մոտ 185 - մ․ թ․ ա․ 129), հռոմեական զորավար և քաղաքական գործիչ։
Աչքի է ընկել Պիդնայի ճակատամարտում (մ. թ. ա. 168)։ Սենատի հրամանով մ. թ. ա. 146 թվականին ավերել է Կարթագենը։ Պայքարել է Հռոմի ռազմական հզորության պահպանման և հռոմեական բանակի ամրապնդման համար։ Թեև Գրակքոսների ազգականն էր, թշնամաբար էր տրամադրված նրանց հողային քաղաքականության նկատմամբ։
Գրականություն
Կատեգորիա:Հին Հռոմի զինված ուժեր Կատեգորիա:Մ․ թ․ ա․ 185 ծնունդներ Կատեգորիա:Հին Հռոմի քաղաքական գործիչներ Կատեգորիա:Հռոմեացի զորավարներ
Չելեբի Միրզա
Չելեբի Միրզա, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում կամ Էրզրումի վիլայեթի Քղիի գավառակում։
Պատմություն
Գյուղն ավերվել է 1915 թվականի Մեծ եղեռնի ժամանակ։
Բնակչություն
1872-1873 թվականներին ուներ 16 տուն հայ և 18 տուն քուրդ բնակիչ։ 1909 թվականին ուներ 520 բնակիչ, որոնցից հայեր էին 105-ը։
Պատմամշակութային կառույցներ
Չելեբի Միրզան ուներ '''Ս. Թորոս''' անունով հայկական եկեղեցի ։
Ծանոթագրություններ
Կատեգորիա:Արևմտյան Հայաստանի գյուղեր
Սառա Սիդդոնս
Սառա Սիդդոնս (Sarah Siddons, իսկական ազգանունը՝ Քեմբլ, Sarah Kemble, ), անգլիացի դերասանուհի։ Ուշ կլասիցիզմի նշանավոր ներկայացուցիչներից։ Համբավվել է հատկատես շեքսպիրյան կերպարներից լեդի Մաքբեթի կերպարի տպավորիչ մարմնավորմամբ ։ Անգլիական էսսեիստիկայր դասական, քննադատ Ուիլյամ Հեզլիթի բնորոշմամբ՝ համարվել է «ողբերգության մարմնավորում»:
Ծնվել է Քեմբլ դերասանական ընտանիքում։ Ճանաչվել է առաջին ելույթներից (հոր թատերախմբում)։ 1775 թվականին Դ․ Գարրիկը Սիդդոնսին հրավիրել է «Դրուրի-Լեյն» թատրոն՝ կատարելու Պորցիա և լեդի Աննայի (Շեքսպիրի «Վենետիկի վաճառականը», «Ռիչարդ III») դերերը։ 1776—1782 թվականներին կրկին խաղացել է գավառային թատրոններում։ 1782 թվականին «Դրուրի-Լեյնում» կատարել է Իզաբելլայի դերը (Սաուտերնի «Ճակատագրական ամուսնություն»), որով և հռչակվել է որպես Անգլիայի առաջին ողբերգակ դերասանուհի։ Սիդդոնսի լավագույն դերակատարումն այդ թատրոնում եղել է լեդի Մակբեթը (Շեքսպիրի «Մակբեթ»։ Սիդդոնսի շեքսպիրյան խաղացանկի այլ դերերից են Կոնստանցա («Ջոն արքա»), Օֆելյա («Համլետ»)։ Վերջին դերը՝ Ռանդոլֆ (Ջ․ Հոումի «Դուգլաս»), խաղացել է 1819 թվականին։
1952 թվականին ամերիկյան Չիկագո քաղաքում հիմնադրվել է Սառա Սիդոնսի բարեկամների ընկերություն և սահմանվել է Սառա Սիդոնսի անվան թատերական ամենամյա մրցանակ ։
Ծանոթագրություններ
Կատեգորիա:Անգլիացի դերասանուհիներ Կատեգորիա:Թատրոնի դերասանուհիներ
Հայերն Ալբանիայում
Հայերն Ալբանիայում հայտնվել են ԽՍՀՄ-ի ժամանակաշրջանից։ Հայերը միակ ազգն էին, որ ուներ կոմունիստական Ալբանիա մուտք գործելու արտոնություն։ Մոտավոր հաշվարկներով Ալբանիայում ապրում են 400-500 հայեր, հիմնականում ապրում են մայրաքաղաք Տիրանայում, Դուրրասում, Վլորայում, Շկոդերում։ Հայերը ունեն երկու եկեղեցի Շկոդերում։ Դիվանագիտական հարաբերություններ Հայաստանի Հանրապետության և Ալբանիայի միջև հաստատվել են 1993 թվականին։
Համայնքի կազմավորումը
Ալբանիայի հայ համայնքը կազմավորվել է 1920-1930-ական թվականներին։ Առաջին հայ բնակիչները՝ թուրքական բանակի դասալիք զինվորներ Հայկ Բալջյանը և Լևոն Բոդիկյանը, Ալբանիա են եկել 1912 թվականին՝ Առաջին բալկանյան պատերազմում Թուրքիայի պարտությունից հետո, երբ Ալբանիան հռչակվել էր անկախ պետություն։ Հայերի թիվը երկրում ավելացել է Առաջին համաշխարհային պատերազմի տարիներին՝ Մեծ եղեռնից փրկված գաղթականների հաշվին։ 1920-1930-ական թվականներին հայեր են գաղթել Ալբանիա նաև եվրոպական երկրներից՝ Հունաստանից, Գերմանիայից, Իտալիայից, Ֆրանսիայից և Անգլիայից։ Հիմնականում բարձրագույն կրթությամբ մասնագետներ էին՝ բժիշկներ, ատամնաբույժներ, գործարարներ։ 1940-ական թվականներին Ալբանիայի 15 ատամնաբույժից 5-ը հայ էր։ Մինչև Երկրորդ համաշխարհային պատերազմն ալբանահայերը կարողացել են ստեղծել բարեկեցիկ կյանք, իրենց զավակներին կրթության ուղարկել Վիեննայի Մխիթարյան դպրոց։ Պատերազմը, ապա կոմունիստական վարչակարգի հաստատումը (1945) ընդհատել են համայնքի զարգացման ընթացքը. ազգայնացվել է Ալբանիայի բնակչության, այդ թվում և հայերի ողջ սեփականությունը։ Հայերին նույնիսկ արգելվել է հայկական անուններ տալ իրենց երեխաներին։ Ավելի քան 45 տարի, կոմունիստական վարչակարգի պայմաններում, Ալբանիայի հայ համայնքը գոյատևել է ամբողջական մեկուսացման մեջ. իրավունք չի ունեցել կապեր հաստատելու սփյուռքահայ մյուս համայնքների և Հայաստանի հետ, ստեղծելու ազգապահպան կառույցներ։ Հայերը բնակվել են միմյանց հարևանությամբ, ազգային արժեքներին հաղորդակցվել ընտանեկան պայմաններում։
1990-ական թվականներ
1990-ական թվականների սկզբին Ալբանիայում համայնավարական վարչակարգի փլուզման և ժողովրդավարական գործընթացների ծավալման շնորհիվ համայնքի ազգային կյանքը սկսել է վերականգնվել։ 1990 թվականի ապրիլին Ալբանիայի կառավարության թույլտվությամբ Տիրանայի կաթոլիկ եկեղեցում պատարագ է մատուցվել ի հիշատակ Մեծ եղեռնի զոհերի։ Ալբանահայ համայնքի հոգևոր մատակարարությունն սկսել է իրականացնել Հայաստանյայց Առաքելական եկեղեցու Արևմտյան Եվրոպայի հայրապետական պատվիրակության Իտալիայի հոգևոր հովվությունը։ 1991 թվականին Տիրանայում հիմնվել է Հայկական մշակութային ընկերությունը։ 1997 թվականին գրանցվել է հայ համայնքը ներկայացնող կազմակերպություն՝ Ալբանիայի հայ միությունը։ Համայնքային վարչությունը կազմված է յոթ հոգուց (քարտուղարն է վիրաբույժ Էմիլ Ասատուրյանը)։ Համայնքի ազդեցիկ գործիչներից է Վահրամ Փիրանյանը։ ՀԲԸՄ-ի հովանավորությամբ վեց հայ երիտասարդներ սովորել են Կիպրոսի Մելգոնյան կրթական հաստատությունում։
2000-ական թվականներ
2003 թվականի տվյալներով Ալբանիայում, հիմնականում Տիրանայում, նաև Վլյորա ու Դուրրաս քաղաքներում բնակվում է մոտ 400 հայ. մեծ մասամբ Հունաստանից են և Հարավսլավիայից։ Առավելապես մանր առևտրականներ են, կան նաև բժիշկներ, տնտեսագետներ։ Ալբանիայում հայտնի է բժիշկ Վ. Պոտրուլյանը. ծառայել է Տիրանայի գլխավոր հոսպիտալում, մինչև 1983 թվականը եղել է ախտաբանության գծով գլխավոր բժիշկ։ Համայնքում հայտնի դեմքեր են նաև Ալբանիայի Ապահովագրության ինստիտուտի զարգացման դեպարտամենտի տնօրեն Վարուժան Փիրանյանը, քիմիկոս պրոֆեսոր Ծ. Չաքմաքչյանը, բազմաթիվ մրցանակների արժանացած երգահան Հ. Զաքարյանը։
Աղբյուրներ
Կատեգորիա:Ալբանիայի ազգեր ա ա
Սիգիզմունդ III Վազա
Սիգեզմունդ, Զիգմունտ (Zygmunt, ), Լեհաստանի թագավորներ և Լիտվայի մեծ իշխաններ․ Սիգեզմունդ I Ծեր (1467—1548), լեհական թագավոր և լիտվական մեծ իշխան 1506-ից։ Յագեչչոների դինաստիայից։ 1515-ին Հաբսբուրգների հետ կնքել է համաձայնագիր, որով Ցագելլոներից Հաբսբուրգներին են անցել Չեխիան և Հունգարիան։ 1519—1521-ին պայքարել է Տևտոնյան օրդենի դեմ, այնուհետև թույլ է տվել օրդենի մագիստրոսին այն դարձնել աշխարհիկ Պրուս, դքսություն, որը վասալական կախման մեջ Էր Լեհաստանից։ Սիգեզմունդ I-ի օրոք 1Ց26-իս Մազովիան մտել է Լեհաստանի կազմի մեջ։ Սիգեզմունդ I որոշ Փոփոխությունների է ենթարկել Լեհահայոց դատաստանագիրքը և 1519-ին ներկայացրել սեյմին՝ հաստատելու։
Ծանոթագրություններ
Կատեգորիա:Լեհաստանի ղեկավարներ Կատեգորիա:16-րդ դարի Եվրոպայի միապետներ Կատեգորիա:Վասա հարստություն Կատեգորիա:Կաթոլիկ միապետներ
Տուրովո (գյուղ, Ստարոռուսկի շրջան)
Տուրովո (Турово), գյուղ Ռուսաստանի Նովգորոդի մարզի Ստարոռուսկի շրջանի կազմում։
Բնակչությունը 2011 թվականին գրանցված տվյալներով կազմում էր 13 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նովգորոդի մարզի Ստարոռուսկի շրջանի բնակավայրեր
Ստարոգումերովո
Ստարոգումերովո (Старогумерово, Иҫке Ғумәр), գյուղ Ռուսաստանի Բաշկորտոստան հանրապետության Կուշնարենկովսկի շրջանի կազմում։
Բնակչությունը 2009 թվականին գրանցված տվյալներով կազմում էր 648 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կուշնարենկովսկի շրջանի բնակավայրեր
Արցախյան պատերազմի արտացոլումը հեռուստատեսությամբ
Արցախյան պատերազմի արտացոլումը հեռուստատեսությամբ , Ղարաբաղյան շարժման սկզբնափուլում առանձին հեռուստալրագրողներ իրենց հրապարակումներում անդրադարձել են Երևանում և Ստեփանակերտում տեղի ունեցող իրադարձություններին, օրդերատիվ հեռուստասյուժեներով հերքել Կենտրոնական հեռուստատեսությամբ (Մոսկվա) հեռարձակվող Շարժումը «ծայրահեղականների» և «ազգայնամոլների» և այլ պիտակներով որակող պատվիրված սյուժեներն ու ռեպորտաժները։ Երևանի «Մայրաքաղաք» ծրագրի լրագրողներ Ա. Հովհաննիսյանը, Տ. Ռշտունին, Ա. Կարապետյանը, Ս. Գասպարյանը, Կ. Վանյանը, Կ. Դանիելյանը, Վ. Հակոբյանն իրենց հեռուստասյուժեներով լուսաբանել են Երևանում և Ստեփանակերտում ծավալվող իրադարձությունները։ 1989 թվականին կամավոր կամ գործուղումով ԼՂՀ են մեկնել լրագրողներ Գ. Սիմոնյանը, Ն. Գրիգորյանը, Ռ. Միրզոյանը, Բ. Կարապետյանը, Կ. Խումարյանը, Կ. Յալանուգյանը, Է. Սախինովը, Վ. Նազարյանցը և լուսաբանել ու վավերագրել են ԼՂՀ-ում ընթացող քաղաքական գործընթացներն ու ռազմական գործողությունները։ Շատ սյուժեներ ցուցադրվել են նաև արտասահմանյան հեռուստաալիքներով՝ օտարին ներկայացնելով Ղարաբաղյան ազատագրական պատերազմի դրդապատճառներն ու անկախացող Հայաստանի քաղաքական տեսակետները։ 1990 թվականին Մոսկվայի, ժնևի և Նյու Յորքի հեռուստաընկերությունները ցուցադրել են Բ. Կարապետյանի «Սումգայիթյան ալիքներ», «Բռնագաղթ» և «Խորհրդային զինվորի ճակատագիրը Լեռնային Ղարաբաղում» հեղինակային տեսաֆիլմերը։ 1991 թվականին հայ հեռուստալրագրողներին միացել է բուլղարուհի Ց. Պասկալևան։ «Ինչ է նշանակում տեղահանում» ռեպորտաժով նա ներկայացրել է խորհրդային բանակի անմիջական մասնակցությունը Շահումյանի շրջանի հայկական բնակավայրերի բռնագաղթին։ Նրա սյուժեները և ռեպորտաժները հեռարձակվել են Սի-էն-էն, Ռոյթեր, Անտեն-2, ՌՏՌ և Բուլղարիայի ազգային հեռոատաընկերությունների ծրագրերով։ 1994 թվականից ՀՀ հանրային հեռուստատեսությունում իր կայուն տեղն ունի ՀՀ ՊՆ «Զինուժ», իսկ ԼՂՀ-ում՝ ՊԲ «Գոյամարտ» ծրագրերը։
Կատեգորիա:Արցախի Հանրապետություն Կատեգորիա:Հեռուստատեսություն
Կոլյա Սինիցինի օրագիրը
«Կոլյա Սինիցինի օրագիրը» («Дневник Коли Синицына»), խորհրդային գրող Նիկոլայ Նոսովի մանկական վիպակ (1950)։
Սյուժե
Վիպակի գլխավոր հերոսը դպրոցական Կոլյա Սինիցինն է։ Հայտնի է, որ նա պիոներ է և գերազանցիկ (առաջին գրառման մեջ նա հայտնում է, որ «անցել է հաջորդ դասարան միայն հինգերով»), պատանի բնախույզների խմբակի անդամ։ Պատմությունը ներկայացվում է նրա օրագրի ձևով։ Օրագրում առաջին գրառումը թվագրված է մայիսի 28-ով, վերջինը՝ հուլիսի 29-ով (այսինքն Կոլյան օրագիր էր վարում երկու ամսից քիչ ավելի)։
Կոլյա Սինիցինը ամառային արձակուրդներին օրագիր է բացել, որտեղ պատրաստվում էր արձանագրել իր կյանքի «տարբեր հետաքրքիր դեպքեր», ինչպես նաև գրել իր մտքերը («Ես մտածում եմ տարբեր բաների մասին, և երբ լավ միտք գա, ես այն նույնպես կգրեմ»)։ Մի քանի օր անց պատանի բնախույզների խմբակի պարապմունքից հետո կայացած պիոներական օղակի հավաքին Գրիշա Յակուշկինն օղակին առաջարկում է «աշխատանք ամառվա համար»՝ փեթակ պատրաստել և մեղուներ բուծել։ Այնուհետև գրքում պատմվում է այդ աշխատանքների հետ կապված տարբեր արկածների մասին։ Տղաներին հաջողվում է դուրս մեղուներ բուծել, նրանց մասին գրում են թերթերում, և օղակն սկսում է նամակներ ստանալ այլ պիոներներից և դպրոցականներից, որոնք նույնպես որոշել է մեղու պահել։
Գրքի վերջում դպրոցականները որոշում են, որ չափահաս դառնալուց հետո էլ շարունակելու են մեղու պահել, նույնիսկ եթե իրենց ապագա մասնագիտությունը կապ չունենա մեղվաբուծության հետ։ Կոլյան ինքը ծրագրում էր մեղու պահել Արկտիկայում, որտեղ նա պատրաստվում էր աշխատել ապագայում։
Նկարագրություն
«Կոլյա Սինիցինի օրագիրը» ոչ միայն պարունակում է փաստացի նյութ՝ մեղվաբուծության հիմունքներ, որոնք ներկայացված են երեխաների համար մատչելի ձևով, այլև ընդգծում է արարման ուրախությունը և այդ արարմանն ուղեկցող գիտելիքների ձեռքբերումը։ Մեղուներին դիտելիս Կոլյա Սինիցինը սեփական եզրակացություններ է անում, որոնք հաճախ անհեթեթ և զվարճալի են, որից հետո նրան նրբորեն և առանց հանդիմանության ուղղվում են մեծահասակները։ Հելսինկիի համալսարանի պրոֆեսոր Բեն Հելմանը ուշադրություն է հրավիրում առաջին երեք օրագրային գրառումներին, որոնցում տղան նկարագրում է իրադարձությունների բացակայությունը, և դրանք բնութագրում է որպես հրաշալի պատմություն ստեղծագործական գործընթացի նախապատրաստական փուլի վերաբերյալ ։
Ծանոթագրություններ
Կատեգորիա:1950 գրքեր Կատեգորիա:Նիկոլայ Նոսովի ստեղծագործություններ
Բնանկար
Պատմաժամանակագրություն
Իրապաշտական արվեստը հիմնվում է բնօրինակից նկարչության վրա։ Այն իրապաշտական ստեղծագործական գրագիտության հիմքն է։ Ըստ Չեստյակովի՝ իսկական արվեստը «միշտ բնության աշակերտն է»։
Բնանկարը կերպարվեստի ինքնուրույն ժանր է, ինչպես նաև կարևոր դեր ունի պատմական և ժանրային նկարներում։ Բնապատկերային գեղանկարչությունը բազմադարյան պատմություն ունի։ բնանկարի տարրեր ենք հանդիպում Պոմպեյի որմնանկարներում։ Պատկերասրահում պահվում են միջնադարյան հիանալի մանրանկարներ, որոնցում բազմազան սյուժեներ ծավալվում են բնապատկերի համապատկերի վրա։ Վերածննդի դարաշրջանի նկարիչներն իրենց նկարներում հաճախ ներառել են այնպիսի բնապատկերներ, որոնք արտացոլում էին հստակ այս կամ այն տեղանքը։ «Մաքուր բնապատկեր» առաջին անգամ տեսնում ենք Լեոնարդո դա Վինչիի նկարներից մեկում։ Ավելի ուշ շատ նկարիչներ ամբողջությամբ նվիրվում են այդ ժանրին։
Բնանկարի զարգացման շրջանը բնորոշվում է նրանով, որ արվեստի ցանկացած ձևում և ժանրում արտահայտվում է մարդու և շրջապատող միջավայրի նկատմամբ եղած վերաբերմունքի ոչ միայն փորձը, այլ նաև մարդը դիտարկվում է որպես բնության մի մասնիկ, նրանում ունեցած իր տեղով ու դերով։ Կայացման այս շրջանում և բնանկարի հետագա զարգացումը կախված է նկարչի աշխարհայացքի ձևավորումից և ազգային առանձնահատկություններից, որը և թույլ է տալիս մեզ այդ շրջանը ներկայացնել երեք փոխկապակցված, բայց բավականին առանձնացված բաղադրատարրերի՝ արևմտաեվրոպական, արևելյան և հայ– ռուսական բնանկարչության տեսքով։ Տեղանքի պարզ նշանակության և միայն ֆոն հանդիսանալուց բացի, բնանկարը դարձավ գեղանկարչական ստեղծագործության գլխավոր գործոն՝ ձեռք բերելով հստակություն և արաշակիություն, բովանդակելով դարաշրջանի աշխարհայացքի փոփոխությունը։
Բնանկարի գեղանկարչության հաստոցային ձևերի ստեղծումը նպաստում է բնապատկերի՝ արպես ինքնուրույն ժանր, առանձնացմանը։ Իտալական գեղանկարչության դպրոցների շարքում 16–րդ դարում մեծ հաջողությունների է հասնում վենետիկյան դպրոցը նոր ժանրի ստեղծման գործում։ Ջորջոնեն և նրա հետևորդները մեծ ուշադրություն են դարձնում բնության թեմաներին՝ մեկնաբանելով այն բանաստեղծորեն և փիլիսոփայորեն։ Ստեղծվում են խոշոր ազգային դպրոցներ։ Բնանկարի համար դա բարձրագույն ծաղկունքի շրջան էր։ Շատ վարպետներ մասնագիտանում են գեղանկարչության այդ ժանրում։ Հոլանդական բնանկարիչները ստեղծում են բնության պատկերներ, որոնք տարբերվում են ժանրային անսովոր լայն ընդգրկումով։ Հոլանդացիները հպարտանում են իրենց երկրով․ մշակված անհամար դաշտերով, ջրանցքներով, անտառներով։
17–րդ դարում ֆրանսիացի վարպետներն իրենց ստեղծագործությունները կապում էին դասական մտածելակերպի հետ՝ ձգտելով բնությունը ներկայացնել, արպես հավերժական, կենսունակ ու շքեղ միջավայր։ Դասականության մտածելակերպն իր արտացոլումն է գտել Նիկոլա Պուսսենի և Կլոդ Լորրենի ստեղծագործություններում։
Հեռանկար։ Գունային հեռանկար
Հեռանկար ստեղծող ճառագայթների հատման կետը գտնվում է հորիզոնի գծի վրա, իսկ հորիզոնի գիծը միշտ գտնվում է մեր տեսողության մակարդակի վրա։ Գծանկարչության մեջ հեռանկար ստանում են գծերի միջոցով, իսկ գունանկարում՝ գույների։ Օդային միջավայրի ազդեցությունից առարկաները կորցնում են իրենց հստակությունը․ ինչքան առարկան հեռու է մեզանից, այնքան օդի ազդեցությունն ավելի շատ է նրա վրա։
Գրականություն
Լ․ Ներսիսյան «Բնանկար» 2011
Կատեգորիա:Կերպարվեստի ժանրեր Կատեգորիա:Արվեստի ժանրեր
Էրսին Թաթար
էրսին Թաթար (Ersin Tatar, ), մասամբ ճանաչված Հյուսիսային Կիպրոսի Թուրքական Հանրապետության պետական և քաղաքական գործիչ։ Վարչապետի պաշտոնը ստանձնել է 2019 թվականի մայիսին Թուֆան Էրհյումանի կոալիցիոն կառավարության փլուզումից հետո ։ Նա նաև «Ազգային միաբանություն» կուսակցության ղեկավարն էր և ընդդիմության առաջնորդը ։ Մասնակցել է Հյուսիսային Կիպրոսի Թուրքական Հանրապետության 2020 թվականի նախագահական ընտրություններին որպես «Ազգային միասնություն» կուսակցության թեկնածու և ընտրվել է նախագահ 2020 թվականի հոկտեմբերի 18-ին կայացած ընտրությունների երկրորդ փուլում ։ Հյուսիսային Կիպրոսի հինգերորդ նախագահն է (2020 թվականի հոկտեմբերի 23-ից)։
Կյանքի վաղ շրջան
Էրսին Թաթարը ծնվել է 1960 թվականին Նիկոսիայում։ Ավարտել է Անգլիայի միջնակարգ դպրոցը, իսկ 1982 թվականին դարձել է Քեմբրիջի համալսարանի շրջանավարտ ։ Նրա հայրը՝ Ռուստեմ Թաթարը, հաշվապահ և քաղաքական գործիչ էր, իսկ մայրը՝ Կանև Թաթարը, տնային տնտեսուհի։ Կիշկլիչիֆթլիքի տարրական դպրոցն ավարտելուց հետո 1971-1974 թվականներին նա սովորել է անգլիական դպրոցում։ 1974 թվականին Կիպրոսում իրականացված գործողությունից հետո, քանի որ նրա դպրոցը մնացել էր կղզու հարավում, նա ուսումը շարունակել է Լոնդոնի Forest School դպրոցում։ Այստեղ 1979 թվականին նա ավարտել է միջնակարգ դպրոցը։ 1982 թվականին ավարտել է Քեմբրիջի համալսարանը «տնտեսագիտություն» մասնագիտությամբ։
Կարիերա
1982-1986 թվականներին աշխատել է անգլիական PriceWaterhouse ընկերությունում որպես հաշվապահ։ 1986-1991 թվականներին աշխատել է PollyPeck-ում։ 1991 թվականին տեղափոխվել է Անկարա, որտեղ աշխատել է FMC Nurol Defense Industry Co-ում մինչև 1992 թվականը։ 1992-2001 թվականներին նա եղել է ShowTV-ի գլխավոր տնօրեն։ Նա Թուրքիայի կիպրական թուրք համայնքի ակտիվ անդամ էր։ 1997-2001 թվականներին նա աշխատել է որպես Ստամբուլի թուրք-կիպրական մշակութային միության նախագահ ։
1990-ականներին Դողան Հարմանի և Հուսեյն Մացիտ Յուսուֆի հետ միասին նա հրատարակել է «Կիպրսկայա գազետա»-ն։ Հետո նա Հաթա Օզերի հետ միասին հրատարակել է Kıbrısım ամսագիրը։ 2001-2003 թվականներին զբաղեցրել է Yenicami Ağdelen ակումբի նախագահի պաշտոնը։ 2000-ականներին նրա հոդվածները տպագրվել են Halkın Sesi թերթի «Փորձագիտական կարծիք» բաժնում։ Նա նաև Tatar & Co անկախ աուդիտորական ընկերության գործընկերն էր։
Քաղաքական գործունեություն
2003 թվականին Էրսին Թաթարը զբաղվել է քաղաքականությամբ՝ անդամակցելով Ազգային միասնության կուսակցությանը։ 2009 թվականին առաջին անգամ ընտրվել է խորհրդարան և զբաղեցրել է Դերվիշ Էրօղլուի կառավարությանն առընթեր ֆինանսների նախարարի պաշտոնը մինչև 2013 թվականի ընտրություններում նրա կուսակցության պարտությունը։ 2015 թվականին առաջադրվել է Ազգային միասնության կուսակցության ղեկավարի պաշտոնում, սակայն պարտվել է։ 2018 թվականին կրկին առաջադրել է իր թեկնածությունն այդ պաշտոնում և հաղթել ։
2019 թվականին կողմ է արտահայտվել Սիրիայի հյուսիս-արևելքում թուրքական հարձակմանը և հայտարարել, որ կիպրոսցի թուրքերը միշտ Թուրքիայի կողքին են ։
Էրսին Թաթարն Կիպրոսի հակամարտության կարգավորման համար աջակցել է «Երկու պետություն երկու ժողովուրդների համար» ծրագրին ։
2018 թվականի հոկտեմբերի 27-ին տեղի ունեցած Ազգային միասնության կուսակցությանկոնգրեսի ժամանակ նա առաջինն էր՝ հավաքելով 2592 ձայն և ներկայիս նախագահ Հուսեյն Օզգյուրգունի հետ, որը 2005 թվականին երկրորդն էր, անցել է երկրորդ փուլ։ 2018 թվականի հոկտեմբերի 31-ին ՄԱԿ-ի Ասամբլեայի վարչությունը հայտարարել է, որ ինքը նախագահ է ընտրվել առանց ընտրությունների երկրորդ փուլի։ 2020 թվականի նախագահական ընտրությունների առաջին փուլում Հյուսիսային Կիպրոսի Թուրքական Հանրապետությունում ստացել է ձայների 32,5 տոկոսը և անցել երկրորդ փուլ։ Երկրորդ փուլում, որն անցկացվել է 2020 թվականի հոկտեմբերի 18-ին, նա ընտրվել է Հյուսիսային Կիպրոսի Թուրքական Հանրապետության Նախագահ՝ հավաքելով ձայների 52 տոկոսը ։
Ընտանիք
Էրսին Թաթարն ամուսնացած է, ունի երկու երեխա։
Ծանոթագրություններ
Կատեգորիա:Քեմբրիջի համալսարանի շրջանավարտներ
(6776) Դիքս
(6776) Դիքս (Dix), աստերոիդ աստերոիդների հիմնական գոտում։ Հայտնաբերվել է 1989 թվականի ապրիլի 6-ին Ֆրեյմուտ Բորնգենի կողմից Տաուտենբուրգում ։
Միջին հեռավորությունը Արեգակից կազմում է 2,580431 ա. մ., առավելագույնը մոտենում է 2,1786 ա. մ. հեռավորության վրա և հեռանում 2,9823 ա. մ. ։ Արեգակի շուրջ մեկ ամբողջական պտույտ է կատարում 1514,04 երկրային օրվա ընթացքում, իր ուղեծրով շարժվելով միջինում 0,237775 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,7° անկյուն։
Արտաքին հղումներ
Կատեգորիա:1989 թվականին հայտնաբերված աստղագիտական մարմիններ Կատեգորիա:Ֆրեյմուտ Բորնգենի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Չելեկաս
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Լազուրիտ
Ծանոթագրություններ
Կատեգորիա:Միներալներ Կատեգորիա:Կալցիումի միներալներ Կատեգորիա:Նատրիումի միներալներ Կատեգորիա:Ալյումինի միներալներ
Պարուտինո
Պարուտինո (Парутине), գյուղ Ուկրաինայի Նիկոլաևի մարզի Օչակովի շրջանում։ Հիմնադրվել է 1811 թվականին։
2001 թվականի տվյալներով Պարուտինո գյուղում բնակվում էր 1 996 մարդ։ Բնակավայրը զբաղեցնում է 2,17 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Օչակովի շրջանի բնակավայրեր Կատեգորիա:Ուկրաինայի գյուղեր Կատեգորիա:1811 թվականին հիմնադրված բնակավայրեր
Եզդիների ցեղասպանություն
Եզդիների հետապնդում (Zulma Êzdiyan), ցեղասպանություն, իրականացվել է «Իսլամական պետություն» խմբավորման կողմից Հյուսիսային Իրաքի գրավումից հետո։ Դրսևորվել է եզդիների արտաքսման, նրանց զանգվածային սպանությունների, եզդի կանանց առևանգման մեջ։ Եզդիների դեմ ԻՊ-ի գործողությունները հայտնի են դարձել որպես «հարկադիր շրջանառության արշավ»  ։
Շուրջ 50 հազար եզդի փախստական է դարձել, ևս մի քանի հազարը զոհվել է  ։
Մարտեր Սինջարի համար
Հյուսիսային Իրաքում հարձակման ընթացքում ԻՊ գրոհայիններին հաջողվել է գրավել Սինջար քաղաքը, ինչից հետո նրանք սկսել են իրականացնել այնտեղ ապրող եզդիների զանգվածային մահապատիժներ, ինչի հետևանքով, տարբեր տվյալներով, 50-60 հազար եզդիներ ստիպված են եղել փախչել Շենգալի լեռներ ։ Զինյալները պաշարեցին նրանց ապաստարանները լեռներում։ Պաշարվածները սննդի և ջրի պակաս ունեին  ։ Սինջարի գրավման հաջորդ օրը՝ 2014 թվականի օգոստոսի 4-ին, եզդիների հոգևոր առաջնորդ արքայազն Թահսին Սայիդը կոչ է արել միջազգային հանրությանը օգնել եզդիներին ։
Միջազգային ճանաչում
2016 թվականի մարտի 17-ին ԱՄՆ պետքարտուղար Ջոն Քերին ԴԱԻՇ-ի գործողությունները ցեղասպանություն է անվանել քրիստոնյաների և եզդիների դեմ ։ 2016 թվականի հունիսի 17-ին Միավորված ազգերի կազմակերպությունը ճանաչել է եզդիների ցեղասպանությունը ։
2018 թվականին Հայաստանը ճանաչել է եզդիների ցեղասպանությունը ։ 2022 թվականի հուլիսի 8-ին Գերմանիայի խորհրդարանն ընդունել է եզդիների ցեղասպանությունը ճանաչող բանաձև ։
Ծանոթագրություններ
Կատեգորիա:Ցեղասպանություն Կատեգորիա:Էթնիկ զտումներ Ասիայում Կատեգորիա:Էթնիկ զտումներ Կատեգորիա:Բնակչության տեղահանում Կատեգորիա:Ստրկություն Կատեգորիա:Մարդու իրավունքների խախտման զոհեր Կատեգորիա:Եզդիականություն Կատեգորիա:Սպանություններ Իրաքում Կատեգորիա:Եզդիներ
Սիբիլլաներ
Սիբիլլաներ, առասպելական գուշակուհիներ (հատկապես ապագա կործանարար աղետների)։ Հունահռոմեական հեղինակները առաջին Սիբիլլաններ են համարում Դարդանոս Տրովացու դստերը, որի անունով կոչվել են հետագա բոլոր ժամանակների գուշակուհիները։ Բազմաթիվ Սիբիլլաններին միմյանցից զանազանել են բնակության վայրերով ու երկրներով (սամոսյան, դելոսյան, թրակիական, քաղդեական, պաղեստինյան, եգիպտական, պարսկական և այլն)։ Ըստ ավանդության՝ հռոմեական Կյումե քաղաքի սիբիլլան գրի է առել բազմաթիվ գուշակություններ և կազմել ստվար ժողովածու (9 գիրք)։
Որպես պետական գաղտնիք, այն պահվել է Կապիտոլիումի Յուպիտերի տաճարում՝ քրմերի (մեկնիչներ) հսկողության ներքո։ Դրանք աստիճանաբար համալրվել են Սիբիլլանի նոր գուշակություններով։ Մ.թ.ա 83 թվականին, երբ Կապիտոլիումի գրքերը հրդեհից ոչնչացել են, օգտագործվել են Պալատինյան բլրի Ապոլլոնի տաճարում պահվող սիբիլյան գրքերը։ 405 թվականին դրանք ևս ոչնչացվել են՝ որպես հակաքրիստոնեական գրքեր։ Պահպանվել է 12 սիբիլյան գիրք, որոնք բովանդակում են մթա II— մթ II դարերում հունահռոմեական, հուդայական և քրիստոնեական զանազան հրաշապատումներ, հավատալիքներ ու հայացքներ։
Կատեգորիա:Հին հունական դիցաբանություն Կատեգորիա:Սիբիլլաներ
Լայմա Վայկուլե
Լայմա Ստանիսլավովնա Վայկուլե (Laima Vaikule, ), լատվիացի էստրադային երգչուհի, դերասանուհի։ Հայրը՝ Ստանիսլավ Վայկուլիսը, եղել է բանվոր, իսկ մայրը՝ Յանինան, սկզբում եղել է վաճառողուհի, այնուհետև մեծ խանութի տնօրեն։ Լայմայի տատիկը երգել է եկեղեցական երգչախմբում։ 15 տարեկանից երգել է Ռայմոնդ Պաուլսի ղեկավարած երգչախմբում։
Անձնական կյանք
1970 թվականին նա ծանոթանում է պրոդյուսեր, նախկին բաս-կիթառիստ Անդրեյ Լատկովսկիի հետ։ Երեխաներ չունեն ։
Լայմա Վայկուլեն հայտնի է նաև որպես կենդանիների իրավունքների պաշտպան ։ Նա բուսակեր է ։
Արտաքին հղումներ
Կատեգորիա:Լատիշ երգչուհիներ Կատեգորիա:Ռուս դերասանուհիներ Կատեգորիա:Բարեկամության շքանշանի ասպետներ (Ռուսաստան) Կատեգորիա:Լատիշ դերասանուհիներ Կատեգորիա:Խորհրդային դերասանուհիներ
Տուրովո (գյուղ, Ռոսլավլսկի շրջան)
Տուրովո (Турово), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։
UK R&B Chart
UK R&B Singles Chart և UK R&B Albums Chart (նույնպես հայտնի է հետևյալ անուններով The Official UK R&B Charts, Top 40 RnB Singles և Top 40 RnB Albums, կամ UK Urban Chart), 40 հորիզոնական ունեցող ժամանակակից ռիթմ-ենդ-բլյուզ և հիփ հոփ երաժշտության չարթ, որը կազմում է Official Charts Company (OCC) ընկերությունը Միացյալ Թագավորության երաժշտության վաճառքների հիման վրա։ Չնայած այս չարթերը չեն հեռարձակվում, դրանք հրապարակվում են OCC և BBC Radio 1 վեբ կայքերում, ինչպես նաև UKChartsPlus և Music Week պարբերականներում։ Չարթերում ներառման չափանիշները պարզ չեն, քանի որ այն չի հիմնվում ռիթմ-ենդ-բլյուզ և հիփ հոփ երգի դիրքի վրա UK Singles Chart-ում։
UK R&B չարթերը նաև պարբերաբար ցուցադրվում են երաժշտական հեռուստատեսային ալիքներով (Kiss TV, Viva UK, MTV Base և MTV Hits:
Վիտիգուդինո
Վիտիգուդինո (Vitigudino), մունիցիպալիտետ և քաղաք Իսպանիայում։ Մտնում է Սալամանկա պրոնվիցիայի մեջ՝ Կաստիլիա և Լեոն ինքնավար համայնքում ։ Մունիցիպալիտետը գտնվում է Սիերա դե Ֆրաանսիա շրջանում։ Նրա տարածքը գրավում է 52,33 կմ², իսկ բնակչությունը կազմում է 2907 մարդ 2010 թվականի մարդահամարի տվյալների համաձայն։ Վարչական կենտրոնից գտնվում է 67 կմ հեռավորության վրա։
Արտաքին հղումներ
Կատեգորիա:Իսպանիայի բնակավայրեր
Սովետսկի սոյուզ
«Սովետսկի սոյուզ» (Советский Союз - «Սովետական Միություն»), հասարակական-քաղաքական պատկերազարդ ամսագիր նախկին Խորհրդային Միությունում։
Առաջին անգամ հրատարակվել է 1930 թվականին, Մոսկվայում (մինչև 1950 թվականը՝ «ՍՍՍՌ նա ստրոյկե»)։ Հիմնադրել է Մաքսիմ Գորկին։ Լույս է տեսել 19 լեզվով․ 1930 թվականից՝ ռուսերեն, անգլերեն, գերմաներեն, ֆրանսերեն, 1937 թվականից՝ իսպաներեն, 1950 թվականից՝ չինարեն, 1954 թվականից՝ կորեերեն, 1955 թվականից՝ ճապոներեն, 1956 թվականից՝ արաբերեն, սերբա-խորվաթերեն, հինդի, ուրդու լեզուներով, 1957 թվականից՝ ֆիններեն, ռումիներեն, 1958 թվականից՝ հունգարերեն, 1960 թվականից՝ մոնղոլերեն, 1967 թվականից՝ բենգալերեն, 1968 թվականից՝ վիետնամերեն, 1969 թվականից՝ իտալերեն։
Խորհրդային գաղափարախոսության դիրքերից լուսաբանել է ԽՍՀՄ ժողովուրդների կյանքը, տնտեսության, գիտության ու տեխնիկայի, արվեստի ու մշակույթի նվաճումները։
Կատեգորիա:ԽՍՀՄ ամսագրեր
Ուրախ ընտանիք
«Ուրախ ընտանիք» («Весёлая семе́йка»), Նիկոլայ Նոսովի վիպակը, որը գրվել է 1949 թվականին ։
Հրատարակում
Առաջին անգամ վիպակն առանձին գրքով լույս է տեսել «Դետգիզում» 1949 թվականին՝ «պատմվածք» ենթավերնագրով։ 1951 թվականի առանձին հրատարակությունում («Դետգիզ») և հաջորդ հրատարակություններում լույս է տեսել «վիպակ» ենթավերնագրով։
Թարգմանվել է աշխարհի բազմաթիվ լեզուներով։ Վիպակի հիման վրա հեղինակը գրել է երեք պատկերով պիես դպրոցական թատրոնի համար։ Պիեսը հրապարակվել է 1949 թվականի «Զատեյնիկ» ամսագրում (№ 10)։
Սյուժե
Պատումը ներկայացվում է աշակերտ Կոլյայի անունից։ Նա և նրա լավագույն ընկեր Միշան որոշել են ինկուբատոր պատրաստել և հավեր բուծել։ Թռչնաբուծության մասին գրքում նրանք կարդացել են այդ սարքի մասին, իսկ ձու գտնելու համար գնացել են գյուղ։ Կառուցելով մի փոքր ինկուբատոր ձեռքի տակ եղած նյութերով՝ նրբատախտակե արկղ, թիթեղյա տարա, էլեկտրական լամպ՝ որպես տաքացուցիչ՝ ընկերները ձուն դնում են ինկուբատորի մեջ և հաշվարկում ճտերի դուրս գալու օրը․ ճտերը պետք է ձվից դուրս գան 21 օր հետո։
Քանի որ ինկուբատորին պետք էր մշտապես հետևել (մինչ տղաները դպրոցում էին, հետևում էր Միշայի կրտսեր քույրը՝ Մայկան), ընկերները շատ էին հոգնում, այդ պատճառով էլ սկսում են աչքաթող անել ուսումը և պարապմունքները պատանի բնախույզների խմբակում։ Մյուս պիոներները քննադատում են նրանց ծուլության համար, մինչև որ իմանում են, որ Կոլյան և Միշան հավ են բուծում։ Դրանից հետո դասընկերները ինկուբատորի մոտ հերթափոխային հերթապահություն են սահմանում, և Կոլյան Միշայի հետ նորից ձեռնամուխ են լինում սովորելու։ Այն օրը, երբ ենթադրվում էր, որ ճտերը պետք ձվից դուրս գան, դա տեղի չի ունենում։ Բայց հաջորդ օրը պարզվում է, որ տղաները պարզապես սխալ են հաշվարկել օրերը։
Տասներկու ձվից դուրս է գալիս տասը ճուտ։ Բայց տասից մեկը՝ «թիվ հինգը», հիվանդ է և շուտով սատկում է։ Տղաները որոշում են մյուս ճտերին տանել գյուղ՝ այն կնոջ մոտ, որը նրանց ձու էր նվիրել։
Ծանոթագրություններ
Կատեգորիա:1949 գրքեր Կատեգորիա:Նիկոլայ Նոսովի ստեղծագործություններ
Մալոդվորյանկա
Մալոդվորյանկա (Малодворянка), գյուղ Ուկրաինայի Նիկոլաևի մարզի Ելանեցի շրջանում։ Հիմնադրվել է 1795 թվականին։
2001 թվականի տվյալներով՝ Մալոդվորյանկա գյուղում բնակվում էր 438 մարդ։ Բնակավայրը զբաղեցնում է 1,2 կմ² տարածք։
Արտաքին հղումներ
Կատեգորիա:Ուկրաինայի Նիկոլաևի մարզի Ելանեցի շրջանի բնակավայրեր Կատեգորիա:Ուկրաինայի գյուղեր Կատեգորիա:1795 թվականին հիմնադրված բնակավայրեր
Ուդ
Ուդ, լարավոր-կսմիթային նվագարան։ Ծագել է պարսկական բարբաթից՝ վերջինիս փարդաներ ավելացնելով, դարձել արաբական երկրների ժողովրդական գործիքարանի հիմնական նվագարանը, նաև արաբական երաժշտության տոնայնության համակարգը ներկայացնելու և տեսականորեն բացատրելու հիմնական միջոցը։ Լայնորեն տարածվել է Մերձավոր Արևելքի երկրներում, Միջին Ասիայում և Հայաստանում (նույնպես հնագույն ժամանակներից)։ 14-րդ դարից մուտք է գործել Իսպանիա և Սիցիլիա, հանդիսացել եվրոպական լյուտնյայի (արաբ, al-ud անվանումից, որ նշանակում է «փայտ») նախատիպը։
Անվան ստուգաբանությունը
Այս նվագարանը հայտնի է հնագույն ժամանակներից, տարածված է եղել Միջագետքում, որտեղից էլ թափանցել է մինչև Պարսկաստան ու Հնդկաստան։ Տարբեր երկրներում անցել է զարգացման տարբեր ճանապարհներ, ինչն էլ հիմք է դրել նվագարանի տարատեսակների՝ իրենց տարբեր անուններով։ Օրինակ Սասանյան Պարսկաստանում հայտնի էր բարբաթ կամ բարբուդ անունով, միջնադարյան Եվրոպայում տարածված տեսակը կոչվում է լյուտնյա, իսկ այնտեղ թափանցել էր արաբների միջոցով, որոնք նվագարանին տվել էին ուդ անվանումը։ Արաբերենում անվանում են ուդ կամ ալ-ուդ, որ նշանակում է փայտ (հիշենք անգլերեն wood (վուդ) բառը, որ նույն իմաստն ունի)։
Նվագարանի ստեղծման և տարածման պատմությունը
Ուդի տարատեսակները, որ տարածված են Եվրոպայում և Ասիայում, բաժանվում են երկու հիմնական խմբի՝ երկար կոթ ունեցողներ և կարճ կոթ ունեցողներ։ Ըստ ուսումնասիրությունների, կարճ կոթով ուդը նախ տարածվել է Միջագետքի արևելքում, ապա Բակտրիայում և Հնդկաստանի հյուսիս-արևմուտքում գտնված Գանդհարա երկրում։ Այն ունի նշաձև իրան։ Երաժշտագետները կարծում են, որ նվագարանի այս տարատեսակը ձևավորվել է հյուսիս-արևմտյան հնդկական մշակույթի և նրա վրա ազդած հունական մշակույթի համադրությունից, որն էլ հետագայում հասել է մինչև Չինաստան ու Ճապոնիա։ Կարճակոթ ուդի ամենահին պատկերները վերաբերում են Ք.ա. 8-րդ դարի պարսկական կերպարվեստին և հայտնաբերվել են Սուսայում։